Даьл Элча (Даьлера салот салам-моаршал халда цуна), д1акхалхача хана, Абу Бакраг (Аллах1 раьза халва цуна), амар дир цо цун бусулба наха г1улакхашк хьажа аьнна. Билал Даьл Элчан халиф волча вахар цо аьлар цунга: «Ва Даьла Элчан халиф! Пайхамарас (Даьлера салот салам-моаршал халда цуна) аьннад: «Динахь е бийсан е доазо лорадар дика да б1арча бетта марх кхабара е ламаз лоаттара е. Нагахь санна хьо д1акхалхе, цунна д1ахо яьзду дика хьамаш, цо хьалха даь хандола, рузкъа хьат1аух цуна, кхыъ фитната лораваьв из»[49]. Абу Бакрас аьлар: « Т1аккха фа дезаш яьх 1а из, ва Билал?» цо аьлар: «Са доазо лораде безам ба, валлалца». Абу Бакрас аьлар: «Малав т1аккх тхона ламаза азан дергдар?». Билалас жоп далар б1аргаш хих диза долаш: « Пайхамара д1акхалхача денца кхы азан де безам болаш вац со». Абу Бакрас аьлар: «Юххевисе азан де тхона, ва Билал!».